PRIN มั่นใจรายได้ปีนี้โตตามเป้า 2.9 พันลบ. หลังรับรู้ฯโครงการเปิดขายปัจจุบัน
PRIN มั่นใจรายได้รวมปีนี้โตตามเป้าที่ 2.9 พันลบ. หลังรับรู้รายได้จากโครงการเปิดขายแล้วในปัจจุบัน – โครงการ “ปริญญ์ สาทร-ราชพฤกษ์” คว้ารางวัลชนะเลิศ “Think Of Living People’s Choice Awards 2016" หวังตอกย้ำโครงการคุณภาพ
21 พ.ย. 2559

นายชัยรัตน์ โกวิทจินดาชัย ผู้อำนวยการอาวุโส สำนักกรรมการผู้จัดการ บริษัท ปริญสิริ จำกัด (มหาชน) หรือ PRIN เปิดเผยว่า บริษัทมั่นใจว่ารายได้รวมปีนี้ที่ 2,900 ล้านบาท ตามเป้าหมาย ซึ่งคาดว่า 90% จะเป็นรายได้จากโครงการที่เปิดขายแล้วในปัจจุบัน ขณะที่ผลการดำเนินงานในงวด 9 เดือนแรกของปี 59  บริษัทมีรายได้รวม 2,197.59 ล้านบาท เพิ่มขึ้น 333.57 ล้านบาท หรือ 17.90% กำไรสุทธิ 140.33 ล้านบาท
อนึ่ง ปี 58 PRIN มีรายได้รวม 2,639 ล้านบาท และมีกำไรสุทธิ 66.4 ล้านบาท
นอกจากนี้ โครงการปริญญ์ สาทร-ราชพฤกษ์ โครงการที่อยู่อาศัยคุณภาพ ได้คว้ารางวัลชนะเลิศ “Think Of Living People’s Choice Awards 2016″  สาขา “โครงการแนวราบที่มีสาธารณูปโภคยอดเยี่ยมประจำปี 2016″ (Best Housing Facilities) มาครอง  
“จากรางวัลที่เราได้รับมอบในครั้งนี้ ถือเป็นการการันตีว่า ปริญญ์ สาทร-ราชพฤกษ์ เป็นโครงการที่คุณภาพ ซึ่งตั้งอยู่บนทำเลที่มีศักยภาพ มุ่งสู่ถนนสาทร  พร้อมราคาเริ่มต้นเพียง 16 ล้านบาท ทำให้มั่นใจได้ว่า สามารถมอบสังคมคุณภาพที่ผู้อยู่อาศัยจะได้รับจากเราในอนาคตได้อย่างยั่งยืนและแน่นอน “Sustainability Living with Oxygen Community  PRINN  Satorn-Ratchaphruek”นายชัยรัตน์ กล่าว   